|  |  |  |
| --- | --- | --- |
| **Regulament anexă la Proiectul de hotărâre nr. 63555/19.11.2024 publicat pentru transparență** | **MODIFICARE** | **MODIFICARE DUPĂ PROPUNERI** |
| Art. 7. lit. b) Actul de identitate/Certificatul de înregistrare la Oficiul Registrului Comerțului al proprietarului autoturismului/Certificatul de moștenitor, în copie, semnată ”conform cu originalul” de către solicitant; | Art. 7. Lit. b) Actul de identitate/Certificatul de înregistrare la Oficiul Registrului Comerțului al proprietarului autoturismului/Certificatul de moștenitor, în original; | Nu este cazul |
| Art. 7. lit. c) Actele de proprietate ale autoturismului (cartea de identitate și certificatul de înmatriculare) sau alte documente justificative privind dreptul de proprietate, în copie semnate ”conform cu originalul” de către solicitant; | Art. 7. lit. c) Actele de proprietate ale autoturismului (cartea de identitate și certificatul de înmatriculare) sau alte documente justificative privind dreptul de proprietate, în original; |
| Art. 7. lit. d) Împuternicire (dacă este cazul); | Art. 7. lit. d) Împuternicire notarială, precum și actul de identitate al împuternicitului ,dacă este cazul. |
| **Art. 8. –** (1)Persoanele interesate vor depune cererea, însoțită de documentele prevăzute la art. 7 din prezentul Regulament, la Primăria municipiului Sfântu Gheorghe, Compartimentul Relaţii cu Publicul, Informaţii, Registratură sau on-line prin expedierea pe adresa de e-mail: [info@sepsi.ro](mailto:info@sepsi.ro) a acestor documente scanate/fotografiate, conținând semnătura solicitantului.  (2) Documentele transmise electronic se acceptă numai în format PDF, lizibil. | **Art. 8. –** Persoanele interesate vor depune cererea, însoțită de documentele prevăzute la art. 7 din prezentul Regulament, la Primăria municipiului Sfântu Gheorghe, Compartimentul de Relaţii cu Publicul, Informaţii, Registratură, de luni până joi în intervalul orar 09:00-11:00. |
| **Art. 9.** – În vederea verificării îndeplinirii criteriilor de eligibilitate stabilite de prezentul Regulament, prin dispoziţia primarului va fi numit un angajat din cadrul Primăriei municipiului Sfântu Gheorghe. | **Art. 9.** – În vederea verificării îndeplinirii criteriilor de eligibilitate stabilite de prezentul Regulament, vor fi numiți prin dispoziţia primarului doi angajați din cadrul Primăriei municipiului Sfântu Gheorghe. |
| **Art. 10. –** Dosarele incomplete vor fi returnate solicitanților. | **Art. 10.** – În cazul în care dosarul nu cuprinde toate documentele prevăzute la art. 7, persoanele responsabile transmit solicitantului o solicitare de completare documente prin care i se va pune în vedere ca în termen de 2 zile lucrătoare de la primirea solicitării să depună la dosar înscrisurile lipsă. |
| **Art. 11.** – În urma verificării îndeplinirii criteriilor de eligibilitate, angajatul desemnat va înainta primarului cererea spre aprobare/respingere, în termen de 5 zile lucrătoare de la data depunerii acesteia. | **Art. 11.** – În urma verificării îndeplinirii criteriilor de eligibilitate, angajații desemnați vor înainta administratorului public cererea spre aprobare/respingere, în termen de 5 zile lucrătoare de la data depunerii acesteia. |
| **Art. 13.** – Contestaţii legate de aprobarea sau respingerea cererii se pot depune în termen de 5 zile lucrătoare de la data primirii comunicării/afişării acesteia la sediul Primăriei municipiului Sfântu Gheorghe. | **Art. 13.** – Contestaţii legate de aprobarea sau respingerea cererii se pot depune la Primăria municipiului Sfântu Gheorghe, Compartimentul de Relaţii cu Publicul, Informaţii, Registratură în termen de 5 zile lucrătoare de la data primirii comunicării/ afişării acesteia la sediul Primăriei municipiului Sfântu Gheorghe. |
| **Art. 14**. – Contestaţiile vor fi soluţionate de către o Comisie numită prin dispoziţia primarului municipiului Sfântu Gheorghe, în termen de 2 zile lucrătoare de la depunerea acestora. | **Art. 14**. – Contestaţiile vor fi soluţionate în termen de 2 zile lucrătoare de la depunerea acestora de către o Comisie numită prin dispoziţia primarului municipiului Sfântu Gheorghe. |
| **Art. 17.** - Suma de 3000 de lei va fi virată de către Primăria municipiului Sfântu Gheorghe în contul bancar indicat prin extrasul de cont, în termen de 15 zile de la predarea de către acesta a certificatului care atestă casarea autoturismului, eliberat de Centrul autorizat de casare/colectare autovehicule. | **Art. 17.** – Municipiul Sfântu Gheorghe va acorda suma de 3.000 de lei numai după:  a) casarea autovehiculului uzat, numai prin intermediul colectorilor autorizaţi și prezentarea dovezii casării, respectiv certificatul de distrugere care va cuprinde o mențiune privind existența componentelor esențiale ale autovehiculului uzat (criteriu prevăzut la art. 6 lit. g) și ștampilele organului fiscal.  b) radierea autovehiculului uzat din circulaţie şi din evidenţa fiscală a Municipiului Sfântu Gheorghe și prezentarea certificatului de radiere din circulație a autovehicului uzat, eliberat de Serviciul Public Comunitar Regim Permise de Conducere și Înmatriculare a Vehiculelor. |
|  | **Art. 18.** Suma de 3000 de lei va fi virată de către Primăria municipiului Sfântu Gheorghe în contul bancar indicat prin extrasul de cont, în termen de 15 zile de la îndeplinirea obligațiilor prevăzute la art. 17. |